b"\n_START_ARTICLE_\nBatalla de las Babias\n_START_SECTION_\nAntecedents\n_START_PARAGRAPH_\nAlfons II d'Ast\xc3\xbaries, que havia refor\xc3\xa7at el seu ex\xc3\xa8rcit amb efectius machus (vascons id\xc3\xb2latres), va acampar a prop d'Astorga, base d'operacions habitual dels atacs contra Ast\xc3\xbaries, travessant el port de Mesa esperant el combat despr\xc3\xa9s d'obligar als vilatans a refugiar-se a les muntanyes, tractant de garantir-se la possible retirada pels ports de la Mesa i de Ventana.\n_START_SECTION_\nLa batalla\n_START_PARAGRAPH_\nAbd-al-Karim va enviar contra els cristians una avantguarda de quatre mil genets comandats per Farach ibn Kinanah, cap de la divisi\xc3\xb3 de Sidonia. Abd-al-Karim ibn Abd-al-W\xc3\xa0hid ibn Mughith va avan\xc3\xa7ar poc despr\xc3\xa9s, i les forces combinades van derrotar als asturians, que van haver de fugir pel port de Ventana, encal\xc3\xa7ats per la cavalleria musulmana.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nAbd-al-Karim ibn Abd-al-W\xc3\xa0hid ibn Mughith i Farach ibn Kinanah van derrotar les forces asturianes a la batalla del riu Quir\xc3\xb3s i la batalla del riu Nal\xc3\xb3n, i capturant Oviedo, per\xc3\xb2 amb l'aven\xc3\xa7 de l'hivern, els musulmans van haver de retirar-se a les seves terres sense haver acabat amb Alfons II d'Ast\xc3\xbaries, que va poder escapar._NEWLINE_La mort d'Hixam I i les disputes que la van succeir van aturar les incursions al Regne d'Ast\xc3\xbaries durant uns anys, i van permetre formar una alian\xc3\xa7a entre Alfons II d'Ast\xc3\xbaries i Carlemany."